
Introducció 


S'han realitzat una série de 
troballes florístiques a diferents illes. 
Aquestes es poden diferenciar en 
novetats insulars (destacades amb un 
asterisc) i ampliacions de la corologia 
coneguda. D'especial menció seria la 
retrobada d'Otanthus maritimus a Mallor- 
ca, d'on es creia extingida (Pla et al., 


1992). 
Per a algunes espécies, hem 
considerat adient mostrar la seva 


distribució amb un plànol, ja sigui com 
a complement d'altres dades publicades 
també en una cartografia (Alomar et al., 
1995), o perquè la distribució coneguda 
del táxon s'ha modificat considera- 
blement. 

Els testimonis d'herbari de les 
espécies citades com a noves es 
troben a l'herbari dels autors. Els 
tàxons es relacionen en ordre alfabètic. 
Els tàxons es citen abreviats com a 
binòmens segons les propostes de 
Tutin et al. (1964, 1968, 1972, 1976, 

1980), Castroviejo et al. (1986; 1990; 
1993a; 1993b), Bolós i Vigo (1984; 
1990; 1995) i/o Bolòs et al. (1990). En 
els casos en qué no és així, els noms 
figuren a un apèndix nomenclatural al 
final de l'article. 


Catáleg florístic 


Allium sphaerocephalon L. 

Mallorca: Sa Ràpita (Campos), 
DD95, a 15 m d'altitud. Viu a les 
pastures de  l'Hypochoerido-Brachy- 
podietum retusi Bolòs, Molinier & Monts. 
on és abundant. Bolós i Molinier (1958) 
la citen a la vessant sud del Puig de 
Massanella. 


Anthemis maritima L. 

Mallorca: Ses Covetes (Campos), 
DD95, 3 m. Dos exemplars al roquissar 
litoral orientat cap a ponent, sobre 
marès. Son Real (Santa Margalida), 
ED19, abundant a tot el sistema dunar. 
Aquesta espècie, que viu a les 
comunitats de Crithmo-Staticetea Br.-Bl. 
preferentment sobre sòls arenosos, 
només havia estat citada a Mallorca als 
arenals de la badia de Palma 
(Cambessedés, 1827; Willkomm, 1876; 
Barceló, 1879-81; Bonafè, 1980; Bolòs i 
Vigo, 1995). í 


Arum muscivorum L. Fil. 

Mallorca: torrent entre el Coll de sa 
Creu i Son Vida (Palma), DD68, a 150 
m. N'hem vist un parell d'exemplars a 
una penya al costat del camí. És 
conegut per a tota la Serra de 
Tramuntana i les Serres de Llevant 
(Barceló, 1879-81; Chodat, 1923; 
Bonafè, 1977). 


Astragalus balearicus Chater 

Mallorca: litoral entre Sa Punta des 
Savinar i S'Amarador (Santanyí), ED15, 
a 20 m. Aquesta població presenta uns 
trenta exemplars en un estat de 
conservació molt precari degut a 
l'antropització de l'àrea. Es troba en 
contacte amb el Launaeetum cervicornis 
Bolòs 8 Molinier. A Mallorca, l'espècie 
és abundant a tota la Serra de 
Tramuntana i a les Serres de Llevant 
(Cambessedès, 1827; Willkomm, 1876: 
Barceló, 1879-81, Marès i Vigineix, 
1880, Burnat i Barbey, 1882). Aquesta 
localitat correspon a la citació més 
meridionat de l'illa. 


Buxus balearica Lam. 

Mallorca: Puig de Na Tudosa 
(Artà), EE20, a 380 m. N'hem trobat 2 
exemplars que viuen enfilats als penya- 
segats orientats al NW. 


*Carex flacca Schreber subsp. flacca 

Formentera: Can Pep Rita (el Pi- 
lar), CC78, a 140 m. Un petit redol a 
pastures de l'Hypochoerido-Brachypo- 
dietum retusi Bolòs, Molinier & Monts. 


Chamaesyce peplis (L.) Prokh. 
Mallorca: s'Estalella (Llucmajor), 
DD95, a nivell de la mar, un exemplar. 
Litoral arenós a la vessant orientada a 
mestral de Cala en Tugores (Ses 
Salines), ED04, a nivell de la mar. 
Aquesta és la citació més meridional de 
l'àrea de distribució del tàxon a l'illa. 


Convolvulus siculus L. 

Mallorca: Llucmajor, a indrets 
nitròfils de Cala Pi (DD85, a 10 m) i 
Bahía Grande (DD76, a 100 m). 

*Convolvulus valentinus Cav. subsp. 
suffruticosus (Desf.) Maire 

Mallorca: talussos arenosos del 
Pas de sa Senyora (Llucmajor), DD85, 
a 45 m. N'hem trobat uns quaranta 
exemplars, generalment de mida petita. 
A Balears l'espécie només havia estat 
citada per Kuhbier i Finschow (1976) a 
l'illa de s'Espartar (Eivissa) on no ha 
estat retrobada des de fa temps. Per 
tant, aquesta és la segona citació per a 
l'arxipélag i la primera per a Mallorca. 
Viu a les escletxes i talussos als clars 
de les comunitats nitrohalófiles de 
Pegano harmalae-Salsoletea vermicu- 
latae Br.-Bl. & Bolós. 

Cymbalaria aequitriloba — (Viv.) A. 
Cheval. subsp. aequitriloba 
Mallorca: Puig de  Marxanda 


(Calvià), DD57, a 390 m. Es troba a la 
penya, davall les antenes de televisió, 
mirant a tramuntana. Està formant les 
típiques catifes, juntament — amb 
Sibthorpia africana L., del Sibthorpio 
africanae-Arenarietum balearicae Bolòs 
& Molinier. 


Echinophora spinosa L. 

L'espècie era coneguda a Can 
Pastilla (Bianor, 1917, Bonafè, 1979) i 
Sa Ràpita (Bolòs i Vigo, 1990) a Mallor- 
ca, Arenal de Tirant (Mateo, 1981), i al 

Fig. 1. Distribució d'Echinophora spinosa (cercles: dades bibliogràfiques, Vange dades 


noves). 


Fig. 1. Distribution of Echinophora spinosa (circles: bibliographical data; triangles: new data). 

migjorn de Menorca (Bolós i Vigo, 
1990); a les platges del sud d'Eivissa 
(Duvigneaud, 1979, Bolós i Vigo, 1990); 
i a Cala Saona a Formentera (Pla et 
al., 1992) (Fig. 1). Ampliam la seva 
distribució a: 

Mallorca: Son Serra de Marina 
(Artà), ED29, 3 m. N'hem vist 3 
exemplars entre les mates d'Ammophila 
australis (Mabille) Lainz. 

Menorca: La Vall, EE73, 20 m (una 
planta), Cala Pilar, EE83, 2 m (dues 
plantes) i Cavalleria, EE93, 10 m. 

Formentera: S'Espalmador, CC69, 5 
m, 1 exemplar. 


Genista tricuspidata Desf. subsp. luci- 
da (Camb.) LI. Llorens 

Mallorca: entre Bahía Grande i El 
Dorado (Llucmajor), DD76, a 130 m. 
N'hem vist un únic exemplar que viu a 
les comunitats del Cneoro-Ceratonietum 
siliquae Bolós & Molinier prop de la 
carretera. Aquesta espécie, abundant a 
les serres de Randa, Na Burguesa, 
Llevant i Artà, no s'havia trobada a la 
marina de Llucmajor. 


Juniperus oxycedrus L. 
macrocarpa (Sm.) Ball 
Mallorca: arenal d'en Casat (Santa 
Margalida), EE10, a 20 m. N'hem vist 
alguns exemplars aïllats a la part més 
alta de les dunes de Son Real on do- 
minen els savinars del Clematidi 
balearicae-Juniperetum turbinatae (Bolòs, 
Molinier & Monts) Rivas-Martínez. 


subsp. 


Juniperus phoenicea L. 
turbinata (Guss.) Nyman 
Mallorca: marina de Llucmajor, en- 
tre ses Males Cases i Son Campanet 
(DD86, a 80 m). Una quinzena 


subsp. 


d'exemplars, tots velis. Es tracta de la 
primera citació no litoral de savines a la 
Marina de Llucmajor. 


Launaea cervicornis (Boiss.) Font Quer 
& Rothm. 

L'estudi de la biologia reproductiva 
i distribució de les comunitats litorals 
balears (Gil, 1994) ha permés ampliar 
la corologia d'aquesta espécie. La seva 
distribució fou presentada per Alomar et 
al. (1995), atés el nombre important de 
localitats no considerades en aquest 


treball consideram escaient el 
complement del seu mapa (Fig. 2). 
Mallorca: Llucmajor: entre Cala 


Blava i Son Verí, DD77; a Sa Pedrera, 
DD76. Campos: a Sa Rápita, DD95. 
Santanyí: entre Cap Salines i Cala 
Figuereta, ED04, entre Cala Santanyí i 
es caló des Savinar, EDO5. Felanitx: 
Cala Ferrera, ED25. Capdepera: Es 
Carregador, ED39. Artà: entre Cala 
Matzocs i s'Arenalet, EE30, S'Estanyol, 
ED29, baixos del Puig de na Tudossa, 
ED29, a 340 m. Santa Margalida: Son 
Real, ED19. Alcúdia: entre sa Punta 
d'es Sabellí i Es Barcarés, EEO01. 
Pollença: a Cala Carbó, EE01, davall el 
mirador del Colomer (Es Clot), EE02. 
Andratx: Cala Moragues, DD47. 

Menorca: roca de s'Aigua (Alaior), 
EE91, Ciutadella a Cala Santandrià, 
EE72, a Cala en Blanes, EE62, i a Cap 
Menorca, EE63. 


"Melilotus alba Medik. in Vorles 
Puget et al. (1995) el citaren a 
Eivissa, la qual cosa suposà la primera 
citació de l'espécie a Balears, essent 
aquesta la segona i la primera per a 
l'ila de Mallorca. Es fa pels solars del 
polígon de Son Castelló (Palma), DD78, 

Fig. 2. Distribució de Launaea cervicornis (cercles: dades bibliogràfiques, triangles: dades 


noves). 


Fig. 2. Distribution of Launaea cervicornis (circles: bibliographical data; triangles: new data). 


a 50 m. N'hem trobat uns pocs exem- 
plars formant part de les comunitats 
ruderals de la classe Stellarietea 
mediae Tüxen, Lohmeyer & Preising. 


*Olea europaea L. subsp. sylvestris 
Brot. 

Formentera: Sa Cala, CC78, a 70 
m. A Pilla només es coneixien ullastres 
cultivats, alguns dels quals presenten 
forma de ravells a partir de rebrots 
d'antigues oliveres als voltants de' camí 
del far de Berberia (Llorens, com. 
pers.) Nosaltres hem vist ullastres 
naturalitzats als talussos marítims de Sa 
Cala vivint a les comunitats del Cneoro 
tricocci-Pistacietum  lentisci Bolòs 4 


Molinier, la qual cosa representa una 
citació nova per a l'illa. 


Ononis ornithopodioides L. 

Mallorca: als penya-segats de "Ba- 
hía Grande" (Llucmajor), DD76, a 100 
m, a pastures del Trachynion distachyae 
Rivas-Martínez. És la localitat més me- 
ridional que es coneix a l'illa. 


Otanthus maritimus (L.) Hoffmanns 8 
Link 

Mallorca: s'Arenal d'en Casat (San- 
ta Margalida), EE10, a 3 m. Durant un 
recent estudi a les dunes de Son Real 
s'han trobat 3 exemplars d'aquesta 
espècie que havia estat donada per 

extingida a l'illa de Mallorca (Pla et al., 
1992), on es coneixia als arenals 
marítims de Llucmajor (Barceló, 1879- 
81) als de Sant Joan de Campos 
(Willkomm, 1876; Barceló, 1879-81; 
Marès i Vigineix, 1880; Bonafè, 1980) i 
a l'Arenal d'en Nosseres-badia d'Alcúdia 
(Bonafé, 1980). A més Bolós i Vigo 
(1995) presenten un plànol considerant 
la preséncia de l'espécie a dos punts 
del litoral del llevant mallorquí. Viu a les 
dunes ocupant la seva posició natural a 
les comunitats d'Ammophiletea. 


Phillyrea latifolia L. subsp. latifolia 

Mallorca: Torrent de Son Verí 
(Llucmajor), DD77, a 20 m. N'hem vist 
uns pocs exemplars; Torrent de Ga- 
ronda, DD95, 40 m. N'hi ha uns trenta 
exemplars al llit del torrent. 

Aquesta darrera població represen- 
ta la citació més meridional de l'espècie 
a Mallorca. Les dues poblacions es 
troben en fons de torrents amb una 
important potència de sòl argilós. 


Polycarpon polycarpoides (Biv.) Fiori 
subsp. colomense (Porta) Pedrol 

Mallorca: Cala Ferrera (Santanyí), 
ED25, a 20 m. S'Estalella (Llucmajor), 
DD95, a 3 m; Pas de sa Senyora 
(Llucmajor), DD 85, a 15 m. 

Espècie característica de Crithmo- 
Staticetea Br.-Bl. que integra, juntament 
amb Franhenia hirsuta L. i F. composita 
Pau & Font Quer, unes pastures peren- 
nes de caràcter halòfil. L'espècie, a Ma- 
llorca, només era coneguda de la zona 
nord de l'illa (Bonafé, 1978, Alomar et 
al., 1992), d'Andratx (Barceló, 1879-81) 
i de sa Dragonera (Alomar et al., 1992). 


Prasium majus L. 

Mallorca. Llucmajor: Bahía Grande 
(DD76, a 100 m) i Puig de sa Mola 
(DD97, a 330 m). A Mallorca, aquesta 
espècie només estava citada a la Serra 
de Tramuntana (Bonafè, 1980: Bolòs i 
Vigo, 1995). 


Rhamnus oleoides L. subsp. 
angustifolia Rivas-Goday 8 Rivas- 
Martínez 

La corologia d'aquest tàxon és poc 
coneguda a Mallorca, atès el tractament 
taxonòmic més acceptat fins dates 
recents, el qual el subordinava al tàxon 
col.lectiu Rh. lycioides L. Al catàleg de 
Pla et al. (1992), ja es considerà l'exis- 
tencia de dos tàxons: Rh. oleoides 
subsp. angustifolia, la distribució del 
qual es centra a la marina de Lluc- 
major, on s'integra preferentment en el 
Cneoro tricocci-Ceratonietum siliquae 
Bolòs & Molinier (Fig. 3), i Rh. bour- 
geanus Gand., endèmic de Mallorca 
descrit per Gandoger (1899), prou cone- 
gut a la Serra de Tramuntana i a les 
Serrés d'Artà, on és característic del 
Cneoro-Rhamnetum bourgeani Tébar 8 
Llorens. Es diferencia de Hh. oleoides 
subsp. angustifolia pel seu hàbit pulvi- 
nular-espinós, per les fulles més linears 
i, sobretot, per les flors més petites i el 
fruit escotat en lloc d'ovat-globulós. 


Santolina chamaecyparissus L. subsp. 
magonica Bolòs, Molinier & Monts. 
Mallorca: El Toro (Calvià), DD57, a 
20 m. Viu als talussos arenosos i pe- 
dregosos que es troben mirant a ponent 
sobre el port, on està seriosament 
amenaçada per la degradació de l'àrea. 
Malgrat altres recerques pels talussos 

Fig. 3. Distribució de Rhamnus oleoides subsp. angustifolia (cercles: dades bibliogràfiques; 


triangles: dades noves). 


Fig. 3. Distribution of Rhamnus oleoides subsp. angustifolia (circles: bibliographical data; 


triangles: new data). 


del Banc d'Eivissa, a llocs de 
característiques semblants als anteriors, 
no n'hem trobat altres poblacions. 
Aquesta citació és la més meridional de 
l'espècie a Mallorca. 


Sarcocornia alpini  (Lag.) Rivas- 
Martínez 
Mallorca: llacuna dels Tamarells, 


EDO5, a 15 m. i Estany de ses Gam- 
bes (Ses Salines), ED04, a 15 m. Sa 
Ràpita (Campos), DD 95, a 3 m. Forma 
part del Salicornietum alpini Br.-Bl. em. 
Rivas-Martínez et al., als voltants de les 
zones estacionalment inundades, de sòl 
escàs, encara que més salines i més 


seques que les ocupades pel Sali- 


cornietum fruticosae Br.-Bl. 

Menorca: Salines de 
EE93, a nivell de la mar. 

Formentera: s'Espalmador, CC69, a 
5 m, voltants de l'Estany Pudent i de 
l'Estany del Peix (CC68). Viu a àrees 
ecològicament semblants a les descrites 
per Mallorca. 

Aquesta espècie ha estat citada 
per diversos autors a cadascuna de les 
illes: Mallorca (Pignatti, 1955, Duvig- 
neaud, 1979), Menorca (Duvigneaud, 
1979); Eivissa (Rivas-Martínez et al., 
1992); Formentera (Pla et al., 1992) i 
Cabrera (Castroviejo, 1990). 


Fornells, 

*Scirpus holoschoenus L. var. 
australis (Murray) Koch 

Formentera: s'Espalmador, CC69, a 
5 m. Viu a les petites depressions als 
voltants del salobrar de l'illot, juntament 
amb Schoenus nigricans L., Carex ex- 
tensa Good. i Juncus acutus L. Les 
plantes vistes a s'Espalmador corres- 
ponen a la varietat australis que, 
segons el catáleg de Pla et al. (1992), 
suposa una citació nova per a les 
Pitiüses ja que tots els  Scirpus 
holoschoenus eivissencs s'han adscrit a 
la varietat típica. 


*Scirpus litoralis Schrader 

Formentera:  s'Estany  Pudent, 
CC68, nivell de la mar. N'hem vist un 
parell d'exemplars a la vora de l'aigua 
amb les comunitats de Salicornietea 
fruticosae Br.-Bl. & Tüxen. L'espécie 
havia estat préviament citada només a 
Eivissa (Duvigneaud, 1979) 


Scrophularia = canina L. 
ramosissima (Loisel.) P. Fourn. 

Mallorca: a les pedreres de marés 
de Son Verí Nou (Llucmajor), DD77, a 
10 m. 


subsp. 


Senecio  leucanthemifolius ^ Poiret 
subsp. crassifolius (Willd.) Ball 
Mallorca: Sa Punta de n'Amer, 
ED38, a 10 m. Va ser citada al catàleg 
de Pla et al (1992) com a espècie 
present a Mallorca, sense especificar la 
seva àrea de distribució ni el fet de ser 


citació nova per a Pilla. 


Senecio  leucanthemifolius ^ Poiret 
subsp. rodriguezii (Willk. ex J.J. Rodr.) 
Bolòs & Vigo. 

Mallorca: en el Cap Pinar, EE11, a 
50 m. 


Solanum linnaeanum Hepper & Jaeger 

Mallorca: Sa Ràpita (Campos), 
DD95, a 3 m. N'hem vist un exemplar 
a un solar. Ses Covetes (Campos), 
DD95, a 5 m. Un exemplar a una pe- 
drera abandonada. Ca's Busso (Lluc- 
major), DD86, a 80 m. Un exemplar a 
la vorera de la carretera. S'Avall (Ses 
Salines), ED04, entre 5 i 15 m. N'hem 
trobat vàries poblacions de pocs exem- 
plars a les vores de camps de conreu i 
camins, prop de les parets de pedra 
seca. Aquestes localitats representen 
una ampliació de l'àrea coneguda al 
sud de l'illa. 


*Spergularia heldreichii Fouc 

Mallorca: prop de la torre de 
S'Estalella (Liucmajor), DD95, a 20 m. 
Es troba a una petita depressió del 
terreny, sobre substrat argilós on viu 
juntament amb Desmazeria rigida (L.) 
Tutin subsp. rigida, Frankenia pulve- 
rulenta L., Plantago coronopus L. i 
Sagina maritima G. Don. Llacuna dels 
Tamarells (Ses Salines), EDO5, a 15 m, 
a les depressions entre les jonqueres i 
salicórnies, a les pastures de la 
comunitat de Polypogon subspathaceus 
Req. i Centaurium spicatum (L.) Fritsch. 

Formentera: S'Espalmador, CC69, a 
5 m. Aquesta població representa la 
primera citació per a les Pitiüses. Ocu- 
pa les mateixes pastures de Frankenion 
pulverulentae Rivas-Martínez descrites 
anteriorment. 

Aquesta espécie només es conei- 
xia al salobrar de Sa Ràpita (Ll. Llo- 
rens, com. pers.), per la qual cosa s'ha 
ampliat notablement el coneixement de 
la seva corologia (Fig. 4). 


*Tamarix canariensis Willd. 
Mallorca: clots d'argila entre Vila- 

Fig. 4. Distribució d'Spergularia heldreichii (cercles: dades bibliográfiques; triangles: dades 


noves). 


Fig. 4. Distribution of Spergularia heldreichii (circles: bibliographical data; triangles: new data). 


franca i Manacor, ED18, a 60 m. En a- 
questes àrees s'hi acumula sovint aigua 
per la impermeabilitat del terreny, en 
aquests ambients hi viu un tamarell que 
correspon a l'espècie Tamarix canarien- 
sis Willd. peró que té la flor blanca. És 
la primera citació no litoral a Mallorca. 

Menorca: Salines de  Fornells, 
EE93. N'hem vist un bosquet al llarg de 
la desembocadura del torrent a les 
salines. És la primera citació a Pilla. 

Formentera: Es Caló, CC78. És la 
primera citació per a l'illa. 

Després de la revisió del gènere 
feta per Cirujano (1993), basada en els 
treballs de Baum (1978) i les mostres 
d'herbari del laboratori de Botànica de 


la Universitat de les llles Balears, a les 
illes es coneixen un total de 8 tàxons 
de tamarells: Tamarix africana Poiret 
var. africana (Mallorca, Menorca, Pitiü- 
ses), T. africana Poiret var. fluminensis 
(Maire) Baum (Menorca), 7. arborea 
(Sieb. ex Ehrenb.) Bunge (Mallorca, Me- 
norca), 7. boveana Bunge (Mallorca, 
Menorca), T. canariensis Willd. (Mallor- 
ca, Menorca, Eivissa? i Formentera), T. 
dalmatica Baum (Mallorca), T. gallica L. 
(Mallorca, Menorca), T. mascatensis 
Bunge. (Mallorca), a més de les espé- 
cies cultivades 7. aphylla (L.) Karst., T. 
chinensis Lour., T. parviflora DC. i T. 
ramosissima Ledeb. 

És especialment remarcable la 
presència de T. mascatensis, citada per 
primera vegada a Mallorca, sense espe- 
cificar cap localitat, per Cirujano (1993), 
i que és el tamarell més abundant al 
Salobrar de Campos (DD95 i ED05) i a 
la Llacuna dels Tamarells (ED05). 


Teucrium asiaticum L. 

Mallorca: Cala Fe (Felanitx), ED25, 
al nivell de la mar. N'hem vist uns pocs 
exemplars ficats a les escletxes de les 
roques a la part més interior de la cala. 


Teucrium botrys L. 

Mallorca: Puig de sa Mola (Lluc- 
major), DD97, molt abundant. Aquesta 
espécie es coneixia a l'àrea sud-occi- 
dental de la Serra de Tramuntana i a 
les Serres de Llevant (Bolós i Vigo, 
1984-95). 


Teucrium marum L. subsp. 
occidentale Mus, Mayol & Rosselló 

Mallorca: hem trobat dues petites 
poblacions als cims del Puig de 
Galdent, DD87, a 420 m, i del Puig de 
s'Escolà, DD97, a 310 m. 

Tàxon molt abundant a la Serra de 
Tramuntana de Mallorca, va esser citat 
per Barceló (1879-81) al Puig de Ran- 
da. 


Thapsia gymnesica Rosselló & Puja- 
das 

Mallorca: Son Font (Calvià), DD58, 
a 400 m. AI cim d'un dels pujols que 
es troben entre la urbanització de Son 
Font i la Penya Blanca, on viu a les 
pastures d'Hypochoerido-Brachypodietum 
retusi Bolós, Molinier & Monts. 


Apéndix nomenclatural 


Chamaesyce peplis (L.) Prokh. in 
Obz. moloch. Sr. Azii. 1933: 15. 1933. 

Genista tricuspidata Dest. subsp. 
lucida (Camb.) Ll. Llorens in Aproxi- 
mació al catàleg de la flora de les llles 
Balears: 57. 1992. 

Rhamnus bourgeanus Gand. in 
Bull. Soc. Bot. Fr. 47: 133-143. 1899. 

Rhamnus oleoides L. subsp. an- 
gustifolia Rivas-Goday & Rivas-Martínez 
in Anales Inst. Bot. Cavanilles 25: 169. 
1967. 

Sarcocornia alpini (Lag. Rivas- 
Martínez in Lagascalia 15: 118. 1988. 

Teucrium marum L. subsp. occi- 
dentale Mus, Mayol & Rosselló in Can- 
dollea 46: 47-51. 1991. 

Thapsia gymnesica Rosselló & 
Pujadas in Candollea 46: 65-74. 1991. 

